Rio Branco-ordenen

Rio Branco-ordenen (portugisisk: Ordem de Rio Branco) er en brasiliansk orden innstiftet i 1953. Den tildeles for diplomatisk innsats.

 Bakgrunn 
Ordenen ble innstiftet 5. februar 1953 av president João Goulart til belønning av personer som har ytt en fortjenstfull innsats for landet.«Brazil» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 905–906. Ordenen er oppkalt etter José Maria da Silva Paranhos Júnior, baron av Rio Branco,  (1845–1912), som regnes som grunnleggeren av Brasils utenrikstjeneste.«Ordem de Rio Branco», Ministério das Relações Exteriores. Lest 22. november 2015.Robert L. Ross og Alan M. Stahl: From a Thankful Nation: Latin American Medals & Orders in the Robert L. Ross Collection, Princeton University, Princeton: Princeton University Library, 2014, s. 168–171. Ordenen er delt i to avdelinger, én for aktive medlemmer innen diplomatiet, og én for tilleggsmedlemmer.

Rio Branco-ordenen rangerer som nummer seks i Brasils ordensvesen. Brasils president er ordenens stormester, mens utenriksministeren er ordenskansler.

Inndeling
Rio Branco-ordenen er inndelt i fem grader:
storkors (Grã-Cruz)
storoffiser (Grande Oficial) 
kommandør (Comendador) 
offiser (Oficial)
ridder (Cavaleiro)

En medalje er tilknyttet ordenen.

båndstriper100px|center<small>storkors100px|center<small>storoffiser100px|center<small>kommandør100px|center<small>offiser100px|center<small>ridder100px|center<small>medalje

Insignier
mini|Ordenstegn for ridder
Ordenstegnet for Rio Branco-ordenen består av et hvitemaljert malteserkors. Midtmedaljongen viser en globus i gull med den vestlige halvkule avbildet. Medaljongen er omgitt av en blå bord med innskriften «UBIQUE PATRIAE MEMOR» (overalt oppmerksom på fedrelandet). Reversen bærer årstallene «1845» og «1912», baron Rio Brancos fødsels- og dødsår. Ordenstegnet er likt for alle grader, men er opphengt i bånd av forskjellig utforming. 

Ordensbåndet er mørk blått med hvite kantstriper.

Ordenstjernen er i gull for storkors og i sølv for storoffiserer. Den har åtte grupper av stråler. Ordenskorset er plassert i midten av stjernen.

Tildeling
Det er satt begrensninger på antallet aktive medlemmer i de fire nederste gradene, men ikke på antallet tilleggsmedlemmer. Det kan til enhver tid være 60 storoffiserer, 50 offiserer og 30 riddere.«Regulamento da Ordem de Rio Branco», Ministério das Relações Exteriores. Lest 22. november 2015. Antallet ordinære medlemmer i storkorsgraden er ubegrenset. Den som utnevnes til ordenen må være minimum 25 år gammel. 

Nye medlemmer innsettes årlig den 27. april, baron Rio Brancos fødselsdag og diplomatiets dag i Brasil.«Ordem de Rio Branco» , Banco Central do Brasil. Lest 22. november 2015.

 Referanser 

Eksterne lenker
 Medalhas Militares do Brasil, nettsted om brasilianske ordener og medaljer

Kategori:Brasilianske ordener
Kategori:Utmerkelser etablert i 1953